CELEX: C2004/239/04
Language: da
Date: 2004-09-25 00:00:00
Title: Sag C-311/04: Anmodning om præjudiciel afgørelse forelagt ved kendelse afsagt den 28. juni 2004 af Gerechtshof te Amsterdam i sagen B.V. Algemene Scheeps Agentuur Dordrecht mod de Insepcteur van de Belastingdienst — Douanedistrict Rotterdam

25.9.2004   
            
            
               DA
            
            
               Den Europæiske Unions Tidende
            
            
               C 239/3
            
         Anmodning om præjudiciel afgørelse forelagt ved kendelse afsagt den 28. juni 2004 af Gerechtshof te Amsterdam i sagen B.V. Algemene Scheeps Agentuur Dordrecht mod de Insepcteur van de Belastingdienst — Douanedistrict Rotterdam
   (Sag C-311/04)
   (2004/C 239/04)
   Ved kendelse afsagt den 28. juni 2004, indgået til Domstolens Justitskontor den 22. juli 2004, har Gerechtshof te Amsterdam i sagen B.V. Algemene Scheeps Agentuur Dordrecht mod de Insepcteur van de Belastingdienst — Douanedistrict Rotterdam, forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Er den supplerende bestemmelse (EF) nr. 1 i toldtariffens kapitel 10, som affattet ved Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (1), gyldig, for så vidt som den fastsætter andre krav med hensyn til begrebet delvis sleben ris, end dem som er fastsat i Toldsamarbejdsrådets forklarende bestemmelse vedrørende position 1006 i Det Harmoniserede System?
            
         
               2)
            
            
               Såfremt det første spørgsmål skal besvares bekræftende, ønskes det oplyst, om den berørte part — i en situation, hvor denne havde kendskab til den supplerende bestemmelse (EF) nr. 1, indledningen, og litra f), i KN's kapitel 10 eller burde have haft kendskab hertil, men ikke vidste, om denne bestemmelse var gyldig, eller i det mindste kunne betvivle dette, henset til den afvigende beskrivelse i Toldsamarbejdsrådets forklarende bestemmelse vedrørende position 1006 i Det Harmoniserede System — kan påberåbe sig, at vedkommende var i god tro i henhold til toldkodeksens artikel 220, stk. 2, indledningen, og litra b), fjerde afsnit?
            
         
      (1)  EFT L 256, de 7.9.1987, p. 1.